Распад Совјетског Савеза тешко је погодио киргистанску привреду. Главни сектори су пољопривреда и рударство. Извози се и електрична енергија произведена у хидроелектранама. У 1999. БДП "по глави становника" износио је 2.300 УСД мерено по ППП-у. Од независности, суверена држава је званично била унитарна парламентарна република, иако наставља да испашта услед етничких конфликата, побуна, економских проблема, транзиционих влада и политичких сукоба. Киргистан је члан Заједнице независних држава, Евроазијске економске уније од 14. маја 2015., Организације уговора о колективној безбедности, Шангајске организације за сарадњу, Организације исламске сарадње, Туркијског савета, заједнице туркофона и Уједињених нација.